62017TJ0383_INF
A Törvényszék (hetedik tanács) 2020. április 2‑i ítélete –Hansol Paper kontra Bizottság
(T‑383/17. sz. ügy)
„Dömping – Dél‑Koreából származó egyes könnyű hőpapírok behozatala – Végleges dömpingellenes vám – A dömpingkülönbözet kiszámítása – A kárkülönbözet kiszámítása – A kár meghatározása”
1.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése
(A Bíróság alapokmánya, 21. cikk, első bekezdés és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 35–39. pont)
2.
Megsemmisítés iránti kereset – Megsemmisítést kimondó ítélet – Terjedelem – Uniós jogi aktus részleges megsemmisítése – Feltétel – A megtámadott jogi aktus megsemmisíthető elemeinek elválasztható jellege
(EUMSZ 264. cikk)
(lásd: 44–47. pont)
3.
Közös kereskedelempolitika – A dömpingmagatartásokkal szembeni védekezés – Dömpingkülönbözet – A rendes érték és az exportár közötti összehasonlítás – Olyan módszer, amelynek lehetővé kell tennie a dömping teljes mértékének tükrözését
(2016/1036 európai parlamenti és tanácsi rendelet, 2. cikk, (11) bekezdés)
(lásd: 74., 75. és 83–87. pont)
4.
Közös kereskedelempolitika – A dömpingmagatartásokkal szembeni védekezés – Az intézmények mérlegelési jogköre – Bírósági felülvizsgálat – Korlátok
(2016/1036 európai parlamenti és tanácsi rendelet, 2. cikk, (11) bekezdés)
(lásd: 77., 78. pont)
5.
Közös kereskedelempolitika – A dömpingmagatartásokkal szembeni védekezés – A dömpingellenes vámok meghatározása – Dömpingellenes vám, amely nem haladhatja meg a dömpingelt behozatal káros hatásainak megakadályozásához szükséges összeget
(2016/1036 európai parlamenti és tanácsi rendelet, 9. cikk, (4) bekezdés)
(lásd: 101–105. pont)
6.
Közös kereskedelempolitika – A dömpingmagatartásokkal szembeni védekezés – Dömpingellenes eljárás – A megfelelő ügyintézéshez való jog – Terjedelem
(Az Európai Unió Alapjogi Chartája, 41. cikk; 2016/1036 európai parlamenti és tanácsi rendelet)
(lásd: 110–112. pont)
7.
Közös kereskedelempolitika – A dömpingmagatartásokkal szembeni védekezés – Dömpingellenes eljárás – Védelemhez való jog – A meghallgatáshoz való jog – Terjedelem
(Az Európai Unió Alapjogi Chartája, 41. cikk; 2016/1036 európai parlamenti és tanácsi rendelet)
(lásd: 113., 114. pont)
8.
Közös kereskedelempolitika – A dömpingmagatartásokkal szembeni védekezés – Dömpingkülönbözet – Az exportár meghatározásának módszere – Számtanilag képzett exportár alkalmazása – A rendes érték és az exportár közötti összehasonlítás – Kiigazítások
(2016/1036 európai parlamenti és tanácsi rendelet, 2. cikk, (9) és (10) bekezdés)
(lásd: 126–137. pont)
9.
Közös kereskedelempolitika – A dömpingmagatartásokkal szembeni védekezés – Dömpingkülönbözet – A rendes érték meghatározása – Elsődlegesen alkalmazandó tényező – A rendes kereskedelmi forgalomban alkalmazott ár – A dömpingellenes alaprendeletben szereplő eltérések – Kimerítő jelleg
(2016/1036 európai parlamenti és tanácsi rendelet, 2. cikk, (1) és (3) bekezdés)
(lásd: 148–158. pont)
10.
Közös kereskedelempolitika – A dömpingmagatartásokkal szembeni védekezés – Dömpingellenes eljárás – Az eljárás nem bizalmas irataiba történő betekintéshez való jog – Dömpingellenes eljárásból származó dokumentumok felhasználása egy másik dömpingellenes eljárás keretében indított kereset alátámasztására – Feltételek
(2016/1036 európai parlamenti és tanácsi rendelet, 6. cikk, (7) bekezdés)
(lásd: 192–195. pont)
11.
Közös kereskedelempolitika – A dömpingmagatartásokkal szembeni védekezés – Dömpingkülönbözet – Az exportár meghatározásának módszere – Számtanilag képzett exportár alkalmazása – Az érintett terméknek az Unióban letelepedett, egymással kapcsolatban álló vállalkozások általi viszonteladásai alapján megállapított exportár – Kiigazítások – Szempontok
(2016/1036 európai parlamenti és tanácsi rendelet, 2. cikk, (9) bekezdés)
(lásd: 196–204. pont)
12.
Közös kereskedelempolitika – A dömpingmagatartásokkal szembeni védekezés – Kár – Az okozati összefüggés megállapítása – Az intézmények kötelezettségei – A szóban forgó behozataliár‑alákínálás kiszámítása
(2016/1036 európai parlamenti és tanácsi rendelet, 3. cikk, (2) és (3) bekezdés)
(lásd: 208–212. pont)
Tárgy
A Koreai Köztársaságból származó egyes könnyű hőpapírok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2017. május 2‑i (EU) 2017/763 bizottsági végrehajtási rendeletnek (HL 2017. L 114., 3. o.) a felperest érintő részében való megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék eltávolítja az iratanyagból a keresetlevél A.32 mellékletében foglalt iratot.
2)
A Törvényszék a Koreai Köztársaságból származó egyes könnyű hőpapírok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2017. május 2‑i (EU) 2017/763 bizottsági végrehajtási rendeletnek a Hansol Paper Co. Ltd‑re vonatkozó részét megsemmisíti.
3)
Az Európai Bizottság a saját költségein felül viseli a Hansol Paper részéről felmerült költségeket is.
4)
Az European Thermal Paper Association (ETPA) maga viseli saját költségeit.